પરંતુ નવા રૂમમાંથી ટેબલ ખુરશી હટાવી સોફા મુકી દેવામાં આવ્યા, અને ટેલીફોન, ટીવી અને ફેકસમાં હટાવી લેવામાં આવ્યા હતા, આ પહેલી શરૂઆત હતી, ત્યાર બાદ પ્રેસ ગેલેરી જ્યાં બેસી વર્ષોથી પત્રકારો વિધાનસભાનું કવરેજ કરતા હતા, તેની બેઠક વ્યવસ્થા પણ બદલી, ચાની કીટલી ઉપર હોય તેવા બાકડા મુકી દેવામાં આવ્યા હતા, નવીનીકરણમાં સગવડ વધવી જોઈએ તેના બદલે અગવડ વધી ગઈ હતી, પત્રકારો દ્વારા સંબંધીત મંત્રી એટલે કે નાયબ મુખ્યમંત્રી નીતિન પટેલનું ધ્યાન દોરવામાં આવ્યું પણ તેઓ જાણે પ્રજાને આશ્વાસન આપતા હોય તેમ તેમણે હા હા કર્યું પણ કઈ થયું નહીં, વિધાનસભામાં જે સાહિત્ય ધારાસભ્ય અને મંત્રીને મળે તે પત્રકારોને પણ આપવામાં આવે છે જેથી કરી પત્રકાર ખરેખર તેનો પ્રતિનિધિ વિધાનસભામાં શું કરે છે તેની જાણકારી પ્રજા સુધી મુકે.